cyanic-selkie/wikianc huggingface dataset:
ইঞ্চি ইঞ্চি প্রেম
অভিনয়
মেঘি চরিত্রে ববি শুভর চরিত্রে বাপ্পি চৌধুরী আকাশের চরিত্রে শ্রাবন সাথিয়া জাহিদ নীলা চরিত্রে সাদেক চৌধুরী চরিত্রে সোহেল খান অনায়েতের চরিত্রে গাঙ্গুয়া শুভর মায়ের চরিত্রে রেবেকা ডিজে সুমন হিসাবে বাচ্চু চরিত্রে চিকন আলী শাওর আলী চরিত্রে আফজাল শরিফ
রাজেন্দ্রনাথ মুখোপাধ্যায়
স্যার রাজেন্দ্রনাথ মুখোপাধ্যায় (Sir Rajendranath Mukhopadhyay or Sir Rajendra Nath Mookerjee or in short Sir Rajen Mookerjee) (২৩ জুন,১৮৫৪ - ১৫ মে, ১৯৩৬) ভারতের যশস্বী বাঙালি শিল্পপতি ও সুদক্ষ ইঞ্জিনিয়ার। কঠোর জীবনসাধনা ও গৌরবময় কর্মকৃতিত্বে যে বাঙালিরা অগ্রগণ্য তাদের অন্যতম ছিলেন তিনি ।
জন্ম ও প্রারম্ভিক জীবন
রাজেন্দ্রনাথ মুখোপাধ্যায়ের জন্ম বৃটিশ ভারতের বর্তমানের পশ্চিমবঙ্গের উত্তর চব্বিশ পরগনা জেলার বসিরহাট মহকুমার ভ্যাবলা গ্রামের এক সাধারণ গৃহস্থর পরিবারের । তার পিতা ভগবানচন্দ্র বারাসতে মোক্তারী করতেন। গ্রামের পাঠশালায় ভর্তি হওয়ার বয়সেই, যখন মাত্র বছর ছয়েক তার বয়স সেই সময় ভগবানচন্দ্র পরলোক গমন করেন। কেবল মাতার প্রয়াসে ও তত্ত্বাবধানে পিতার কর্মক্ষেত্র বারাসতে পিতার এক শুভানুধ্যায়ী ব্যক্তির সহায়তায় ভর্তি হলেন বারাসতের এক স্কুলে। লেখাপড়ায় বেশ মনোযোগী ছিলেন তিনি । পরে কলকাতায় এক আত্মীয়ের বাড়িতে থেকে লণ্ডন মিশনারি স্কুলে পড়াশোনা করে  প্রবেশিকা পরীক্ষায় উত্তীর্ণ হন । কোন রকম চাকরি লাভের চেষ্টায় নিজেকে নিয়োজিত না করে ইঞ্জিনিয়ারিং পড়ার জন্য কলকাতার প্রেসিডেন্সি কলেজে ভর্তি হন।
কর্মজীবন
প্রেসিডেন্সি কলেজে তিন বৎসরের পড়াশোনা শেষে নিত্য অভাব অনটনের পরিবারে চাকরি না নেওয়ার কারণে সেই আত্মীয়ের কলকাতার আশ্রয় হারাতে হয়েছে। সহায় সম্বলহীন ও বন্ধুহীন অবস্থায় এক সময় কলকাতার পথকেই অবলম্বন করতে হয়েছে তাঁকে । কেননা  তার আবাল্য পোষিত সংকল্প ছিল - দশজনের মধ্যে নিজেকে মাথা উঁচু করে দাঁড়াতে হবে এবং যেমন করেই হোক স্বাধীনভাবে জীবিকা অর্জন করতে হবে । অবশেষে স্বাধীন ব্যবসার উদ্দেশ্যে একজন অংশীদার নিয়ে ঠিকাদারি শুরু করেন । ইতিমধ্যে তার উৎসাহ ও আগ্রহ দেখে সাহায্যের হাত বাড়িয়ে দিলেন সেই সময়কার কলকাতা পুরসভার প্রধান ইঞ্জিনিয়ার স্যার ব্র্যাডফোর্ড লেসলি সাহেব। তিনি যে কাজের বরাত দিতেন তা যথাসময়ে ও নিপুণতায়  সুসম্পন্ন  করতেন রাজেন্দ্রনাথ । ক্রমে তিনি একজন সুদক্ষ ইঞ্জিনিয়ার ও ঠিকাদার হয়ে ওঠেন। শুরুতে যে বৃটিশ ঠিকাদার কোম্পানির ওভারসিয়ার রূপে কাজে নেমেছিলেন সেই মার্টিন অ্যান্ড কোম্পানিরই অংশীদার ও সর্বময় মালিক হয়ে যান। আজকের আধুনিক কলকাতা মহানগরীর অন্যতম গর্ব ভিক্টোরিয়া মেমোরিয়াল সৌধ ও পলতা ওয়াটার ওয়ার্কস, রাজভবনের বিপরীতে  এসপ্লানেড ম্যানসন, বি বা দী বাগের চার্টার্ড ব্যাঙ্ক বিডিং, মহীশূর প্যালেস, ইত্যাদি নির্মিত হয়েছিল রাজেন্দ্রনাথ মুখোপাধ্যায়ের তত্ত্বাবধানেই  । তার দূরদর্শিতার ও কৃতিত্বর পরিচয় পাওয়া যায়, কলকাতার সাথে কৃষিপ্রধান জেলার যোগাযোগের জন্য আমতা, রানাঘাট, কৃষ্ণনগর, বারাসত বসিরহাট ইত্যাদির মধ্যে মার্টিন রেলপথ নির্মাণ।
বর্তমান হাওড়া ব্রিজ তথা রবীন্দ্র সেতু নির্মাণে ইঞ্জিনিয়ারদের নিয়ে যে বিশেষজ্ঞ কমিটি সে সময়ে গঠিত হয়েছিল তার সভাপতি হিসাবে তিনি লণ্ডন যান এবং এর নির্মাণের জন্য উপযুক্ত পরামর্শ দেন।  তার তত্ত্বাবধানেই ১৯৩২ খ্রিস্টাব্দে  বেলুড়মঠে রামকৃষ্ণ মন্দিরও স্থাপিত হয়।
ব্যক্তিগত জীবন
আত্মীয় স্বজনের পীড়াপীড়িতে বিধবা মা তার অল্প বয়সে যাদুমতীর সাথে বিবাহ দেন। তার এই বাল্য বিবাহের ক্ষোভ সারাজীবন ভুলতে পারেন নি। পরবর্তীকালে যখনই সুযোগ পেতেন বাল্য বিবাহের পাপ থেকে দূরে থাকার জন্য তরুণদের উপদেশ দিতেন। রাজেন্দ্রনাথের তিন সন্তান । ভারতের খ্যাতনামা শিল্পপতি ও দেশে ভারী শিল্পস্থাপনের সূচনাকারী স্যার বীরেন্দ্রনাথ মুখোপাধ্যায় তার সুযোগ্য দ্বিতীয়  পুত্র । অন্য দুজন হলেন জিতেন্দ্রনাথ ও মহেন্দ্রনাথ । প্রভূত অর্থ, বিত্ত ও ক্ষমতার অধিকারী হয়ে নিজের অশ্রুসজল বাল্যকৈশোরের কথা ভোলেন নি। জনহিতকর কাজে এবং নিজের জন্মভূমি বসিরহাটের উন্নতিকল্পে বহু অর্থ দান করেন।
সম্মাননা ও স্মারক
১৯২১ খ্রিস্টাব্দে প্রিন্স অব ওয়েলস ভিক্টোরিয়া মেমোরিয়াল সৌধের উদ্বোধন করেন । তার এই অবিস্মরণীয় কাজের স্বীকৃতি স্বরূপ ১৯২২ খ্রিস্টাব্দে তিনি 'নাইট' উপাধি লাভ করেন । ১৯১১ খ্রিস্টাব্দে তিনি কলকাতার শেরিফ হন। কলকাতা বিশ্ববিদ্যালয় তাঁকে সাম্মানিক ডি.এসসি (ইঞ্জিনিয়ারিং) উপাধিতে ভূষিত করে । কলকাতা মহানগরীর কেন্দ্রস্থলের পূর্বতন 'মিশন রো' 'আর এন মুখার্জি রোড' বা 'রাজেন্দ্রনাথ মুখার্জি রোড' নামে এখন পরিচিত। এছাড়া ভিক্টোরিয়া মেমোরিয়াল সৌধ সংলগ্ন উদ্যান চত্বরে রাজেন্দ্রনাথ মুখোপাধ্যায়ের একটি মূর্তি স্থাপিত হয়েছে ।
মৃত্যু
স্যার রাজেন্দ্রনাথ মুখোপাধ্যায় আগামী দিনের জন্য এক বিশাল  ইঞ্জিনিয়ারিং কোম্পানি ও তার  বহু স্থাপত্যের নিদর্শন রেখে  ১৯৩৬ খ্রিস্টাব্দের ১৫ ই মে তারিখে কলকাতায় প্রয়াত হন ।
গ্রিসে কোভিড-১৯ এর টিকাদান কার্যক্রম
গ্রীসে কোভিড-১৯ এর টিকাদান কার্যক্রম শুরু হয় ২০২০ সালের ২৭ ডিসেম্বর থেকে। ২০২১ সালের ৪ঠা ডিসেম্বর পর্যন্ত, ৭,১১১,২৭৬ জন তাদের প্রথম ডোজ পায় (মোট জনসংখ্যার ৬৮.৭%) এবং ৬,৬৫৯,০০১ জনকে সম্পূর্ণ টিকা দেওয়া হয় (মোট জনসংখ্যার ৫৪.৩%)। মোট ১,৬৬৪,০২৯ জন অতিরিক্ত বুস্টার ডোজ পায়।
টিকার তালিকা
বিশ্বজুড়ে উন্নয়নের বিভিন্ন পর্যায়ে বেশ কয়েকটি কোভিড-১৯ টিকা রয়েছে।
১৯৬৮
১৯৬৮ গ্রেগরীয় বর্ষপঞ্জির একটি সাধারণ বছর।
অ্যান ম্যানলি
অ্যান ম্যানলি (আনুমানিক ১৮২৮ - ১৮৭০ সালের পরে) ছিলেন একজন মার্কিন পতিতালয়ের মালিক এবং রাস্তার ঝগড়াবাজ ছিলেন, যিনি তার স্বামী জেমসের সাথে ১৯ শতকের মাঝামাঝি মেরিল্যান্ডের বাল্টিমোরে একটি পতিতালয় পরিচালনা করতেন। তিনি হিংস্র স্বভাবের জন্য পরিচিত ছিলেন। ১৮৬১ সালের এপ্রিল মাসে মার্কিন গৃহযুদ্ধের প্রাদুর্ভাবের সময় ৬ষ্ঠ ম্যাসাচুসেটস রেজিমেন্টের বেশিরভাগ ব্যান্ডকে বাঁচানোর জন্য তাকে কৃতিত্ব দেওয়া হয়।
ইউসুফ খান (ফুটবলার)
ইউসুফ খান (৫ আগস্ট ১৯৩৭ - ১ জুলাই ২০০৬) একজন ভারতীয় ফুটবল খেলোয়াড় ছিলেন যিনি ১৯৬০ সালের অলিম্পিকে ভারতীয় ফুটবল দলের সদস্য ছিলেন। ১৯৬৫ সালের এশিয়ান অল স্টারস ১১ দলে যে দুজন ভারতীয় স্থান পেয়েছিলেন উনি তার মধ্যে একজন। ১৯৬২ সালে এশিয়ান গেমসে সোনাজয়ী ভারতীয় দলেরও উনি সদস্য ছিলেন।
১৯৬৬ সালে ওনাকে অর্জুন পুরষ্কারে সন্মানিত করা হয়।
করিমাবাদ
করিমাবাদ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি আটচালা শিবমন্দির।
আটচালা শিবমন্দির
আনুমানিক ঊনবিংশ শতাব্দীতে নির্মিত করিমাবাদের আটচালা শিবমন্দির বর্তমানে ধ্বংসপ্রায় অবস্থা প্রাপ্ত হয়েছে। ২৫ ফুট ৪ ইঞ্চি X ২৫ ফুট ৪ ইঞ্চি মাপের বর্গাকার ভিত্তিভূমির ওপর প্রতিষ্ঠিত মন্দিরটির মাপ ১৪ ফুট ৬ ইঞ্চি X ১৪ ফুট ২.৫ ইঞ্চি এবং উচ্চতা প্রায় ৩০ ফুট। ৭ ফুট ৮ ইঞ্চি X ৭ ফুট ৪ ইঞ্চি মাপের গর্ভগৃহের ছাদ গম্বুজাকৃতির। মন্দির নির্মাণে ৯.৮ ইঞ্চি X ৪.৭ ইঞ্চি X ২.৩ ইঞ্চি মাপের ইট ব্যবহৃত হয়েছে।
ডব্লিউবি চ্যানেল
চ্যানেলটি ২০২০ সালের ১৫ ডিসেম্বরে বন্ধ হ​য়ে যায় এরিয়া ৫১ চলচ্চিত্রর মধ্যপথে বাধা দিয়ে। এইচবিও ভারতের সাথে চ্যানেলটি বন্ধ করে দেওয়া হ​য়।
শাহরুখ খান (ক্রিকেটার)
শাহরুখ খান (சாருக் கான்; জন্ম ২৭ মে ১৯৯৫) একজন ভারতীয় ক্রিকেটার। তার নাম ভারতীয় অভিনেতা শাহরুখ খান এর নামানুসারে রাখা হয়।
২০১৪ সালের ২৭ ফেব্রুয়ারি, ২০১৩-১৪ বিজয় হাজারে ট্রফিতে তামিলনাড়ু ক্রিকেট দলের হয়ে লিস্ট এ ক্রিকেটে অভিষেক হয় তার। ৬ ডিসেম্বর ২০১৮ তারিখে তামিলনাড়ুর হয়ে ২১৮-১৯ রনজি ট্রফিতে প্রথম শ্রেণীর ক্রিকেটে অভিষেক করেন।
খান ২০২১ সৈয়দ মুস্তাক আলী ট্রফিতে তামিলনাড়ু দলের অংশ ছিলেন, যেখানে তার দল পুরু মৌসুমে অপরাজিত থাকে। উক্ত মৌসুমের কোয়ার্টার ফাইনালে হিমাচল প্রদেশের বিপরীতে খান ১৯ বলে ৪০ রান করে দলের জয়ে বিশেষ ভূমিকা পালন করেন।
২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লীগ প্রতিযোগিতার পূর্বে ২০২১ আইপিএল নিলামে পাঞ্জাব কিংস তাকে ক্রয় করে নেয়।
নোনা জলের কাব্য
নোনাজলের কাব্য (The Salt in our Waters) ২০২০ সালের ফ্রেঞ্চ-বাংলাদেশী বাংলা নাট্য চলচ্চিত্র। ২০২১ সালের জাতীয় চলচ্চিত্র পুরস্কারে এটি যৌথভাবে শ্রেষ্ঠ চলচ্চিত্র ক্যাটাগরিতে পুরস্কার পায়। এটি নিজ রচনায় রেজওয়ান শাহরিয়ার সুমিতের প্রথম পূর্ণদৈর্ঘ্য নির্মাণ। চলচ্চিত্রে বৈশ্বিক জলবায়ু পরিবর্তনের ফলে বাংলাদেশের প্রত্যন্ত অঞ্চলের জেলেদের দৈনন্দিন জীবন সংগ্রাম, প্রতিকূল আবহাওয়ায় টিকে থাকার লড়াই, জেলে সমাজের রীতি নীতি ও সাংস্কৃতিক প্রভাব চিত্রণ করা হয়েছে। তিতাস জিয়া, তাসনুভা তামান্না, ফজলুর রহমান বাবু, শতাব্দী ওয়াদুদ, অশোক ব্যাপারি, আমিনুর রহমান মুকুল, রোজি সিদ্দিকী এবং দুলারি তাহিম চলচ্চিত্রের মূল ভূমিকায় অভিনয় করেছেন।
২০১৮ সালে বাংলাদেশ ও ফরাসি সরকারের প্রাথমিক অর্থায়নে এবং বাংলাদেশের মাই পিক্সেল স্টোরি, হাফ স্টপ ডাউন এবং ফ্রান্সের আরসাম ইন্টারন্যাশনালের ব্যানারে চলচ্চিত্রটির নির্মাণ শুরু হয়। বাংলাদেশের পটুয়াখালীতে ম্যানগ্রোভ বনসমৃদ্ধ সমুদ্র তীরের গ্রামীণ পরিবেশে চানানুন চতরুংগ্রোজের ক্যামেরায় এটির অধিকাংশ চিত্রগ্রহণ করা হয়। ছায়াছবির চিত্রগ্রহণ পরবর্তী সম্পাদনার কাজ ফ্রান্সে করা হয়। চলচ্চিত্রটির সঙ্গীতায়োজন ও সঞ্চালন করেছেন শায়ান চৌধুরী অর্ণব।
নোনাজলের কাব্য বিশ্বব্যাপি প্রদর্শন ও বাণিজ্যিক মুক্তির জন্যটরিনো ফিল্ম ল্যাবের অনুদান পায়। ২০২০ সালের ১৩ অক্টোবর ব্রিটিশ ফিল্ম ইন্সটিটিউট আয়োজিত ৬৪তম লন্ডন চলচ্চিত্র উৎসবে চলচ্চিত্রটি প্রথম প্রদর্শিত হয়। পরবর্তীতে বুসান, সিঙ্গাপুর, কলকাতা, গোথেনবার্গ, সাও পাওলো, তুরিন, সিয়াটল সহ বেশকয়েকটি আন্তর্জাতিক চলচ্চিত্র উৎসবে এটির প্রদর্শনী চলে। জলবায়ু পরিবর্তনের প্রভাব এটির মূলবিষয় হওয়ায় ২০২১ সালের জাতিসংঘ জলবায়ু পরিবির্তন সম্মেলনেও দেখানো হয়। বাণিজ্যিকভাবে এটি ২০২১ সালের ২৬ নভেম্বর বাংলাদেশের প্রেক্ষাগৃহসমূহে মুক্তি পায়।
কাহিনি সংক্ষেপ
নোনাজলের কাব্য ২০০৭ সালে ঘুর্ণিঝড় সিডরের পর একটি মূল ভূখণ্ড হতে বিচ্ছিন্ন প্রান্তিক জেলেপল্লীর জনগণের পরিবর্তিত পরিবেশে সংগ্রাম ও পাশাপাশি জেলেদের দৈনন্দিন জীবন ও সংস্কৃতিকে ধর্মাশ্রয়ী মানুষের সদা প্রভাবের পটভূমিতে বর্ণিত গল্প। বাবার মৃত্যুর পর, নতুন কিছু ভাষ্কর্য তৈরীর জন্য রুদ্র (তিতাস জিয়া) ঢাকার কোলাহল ছেড়ে, বাংলাদেশের মূল ভূখণ্ড থেকে একদিনের নৌকা ভ্রমণ দূরত্বে প্রত্যন্ত ম্যানগ্রোভ অঞ্চলের একটি গ্রামে আসেন। গ্রামের চেয়ারম্যান (ফজলুর রহমান বাবু) ও গ্রামবাসি তাকে স্বাদরে গ্রহণ করে। রূদ্র এই গ্রামে বাশারের(অশোক ব্যাপারি) বাড়ী ভাড়া করে থাকা শুরু করেন। রূদ্র'র আধুনিক ভাবনা আর বানানো প্রায় জীবন্ত ভাষ্কর্যগুলি গ্রামের তরুণদের আলোড়িত এবং বাশারের মেয়ে টুনি (তাসনুভা তামান্না)কে আকৃষ্ট করে। রুদ্র'র প্রতি টুনি'র ভালবাসাকে কেউ ভালভাবে গ্রহণ করে না, বরং ভ্রূকুঞ্চিত দৃষ্টিতে দেখে। জেলে প্রধান এই গ্রামের জনগণ প্রকৃতির প্রতি নির্ভরশীল, সাগরের উত্তাল আচরণে ভীত ও সদা শংকিত। তাদের প্রধান রোজগার আসে বর্ষা মৌসুমে ধরা ইলিশ বিক্রি করে। সে মৌসুমে জেলেদের জালে খুব বেশি মাছ ধরা দিলনা। জালে বেশি মাছ পাওয়ার জন্য বিশেষ নামাজ ও মিলাদের আয়োজন করা হয়। গ্রামের বয়োজৈষ্ঠরা মাছের আকালের কারণ হিসেবে রুদ্রের প্রতি দোষারোপ করেন। চেয়ারম্যান ও তার অনুগতরা গ্রামের সবাইকে রুদ্রের সাথে মিশতে মানা করে। রুদ্র প্রতিমূর্তি বানানোয় সাগর আরো উত্তাল হচ্ছে; সৃষ্টিকর্তা তাদের প্রতি সুনজর ফিরিয়ে নিয়েছেন। রুদ্র জেলেদের বোঝানোর চেষ্টা করে জলবায়ুগত পরিবর্তনের কারণে এমৌসুমে বেশি মাছ ধরা পরছে না। পরের মৌসুমে পর্যাপ্ত মাছ ধরা পরলে জেলেরা রুদ্রর প্রতি সহানুভূতি দেখায়। রুদ্র জেলেদের সাথে আবার মিশে যায়, তাদের মৎস্যশিকার দেখতে নৌকার করে সমুদ্রে যায়। কয়েকদিন বাদে দিগন্তের কাছে ঘূর্ণিঝড় দানা বাধে। বেতারে ৭ নম্বর বিপদসংকেতের সতর্কবার্তা আসে। চেয়ারম্যান দরিদ্র জেলেদের এই বিপদসংকুল সমুদ্রে মাছ ধরতে যাওয়ার জন্য বলে। চেয়ারম্যানের দাদনে জর্জরিত জেলেদের ধর্মের দোহাই দিয়ে বলা হয়, তাদের পূর্ব-পুরুষরা বেতারবার্তা শুনতেন না, তবুই তারা মাছ ধরতেন। রুদ্র জেলেদের উত্তাল সমুদ্রের মাঝে মাছ ধরতে বাঁধা দেয়। নিজেদের জীবন বিপন্ন না করে আশ্রয়কেন্দ্রে যাওয়ার পরামর্শ দেয়া। ঘূর্ণিঝড় থেকে বাঁচতে গ্রামের সবাই আশ্রয়কেন্দ্রে জড়ো হয়।
কুশীলব
নোনাজলের কাব্য অর্ধ-শতাধিক অভিনয় শিল্পী ও কলাকুশলী'র সম্মিলিত নির্মাণ। চলচ্চিত্রে পেশাদার অভিনয়শিল্পী ছাড়াও চিত্রগ্রহণ করা স্থানসমূহের স্থানীয় অধিবাসীরা অংশগ্রহণ করেছিলেন।
মুক্তি
নোনাজলের কাব্য প্রেক্ষাগৃহে বাণিজ্যিক মুক্তির পূর্বে বিভিন্ন আন্তর্জাতিক চলচ্চিত্র উৎসবে প্রদর্শিত হয়। বিশ্বব্যাপি প্রদর্শন ও বাণিজ্যিক মুক্তির জন্য ২০২০ সালের জুলাই মাসে চলচ্চিত্রটি টরিনো ফিল্ম ল্যাব অডিয়েন্স ডিজাইন ফান্ড হতে আরো ৪৫ হাজার ইউরো(৪৫ লাখ টাকা) অনুদান পায়। লন্ডন ভিত্তিক ফিল্ম রিপাবলিক ও বাংলাদেশের স্টার সিনেপ্লেক্স চলচ্চিত্রটির আন্তর্জাতিক ও স্থানীয় পরিবেশক স্বত্ব অধিকার করে।
প্রদর্শনী
নোনাজলের কাব্য ২০২০ সালের ১৩ অক্টোবর ব্রিটিশ ফিল্ম ইন্সটিটিউট আয়োজিত ৬৪তম লন্ডন চলচ্চিত্র উৎসবে র 'ফিচার ফিল্ম স্ট্র্যান্ডস' বিভাগে প্রথম আনুষ্ঠানিক প্রদর্শনী হয়। একই বছর ২৮ অক্টোবর, ২৫তম বুসান আন্তর্জাতিক চলচ্চিত্র উৎসবে একমাত্র বাংলাদেশি পূর্ণদৈর্ঘ্য চলচ্চিত্র হিসেবে প্রদর্শিত হয় এবং ২৯ নভেম্বর, সিঙ্গাপুর আন্তর্জাতিক চলচ্চিত্র উৎসবের সাউথ এশিয়ান প্রিমিয়ার বিভাগে প্রদর্শিত হয়। ২০২১ সালে কলকাতা আন্তর্জাতিক চলচ্চিত্র উৎসবে প্রদর্শিত হয়। এপ্রিলে ৪৭তম সিয়াটল আন্তর্জাতিক চলচ্চিত্র উৎসবের ‘নিউ ডিরেকটরস কম্পিটিশন’ বিভাগে অংশগ্রহণের মাধ্যমে উত্তর আমেরিকায় প্রথম প্রদর্শিত হয়। এছাড়াও এটি গোথেনবার্গ, সাও পাওলো, তুরিন সহ বেশ কিছু আন্তর্জাতিক চলচ্চিত্র উৎসবে প্রদর্শিত হয়। চলচ্চিত্র উৎসবের বাইরে ছায়াছবিটি ২০২১ সালে গ্লাসগো তে অনুষ্ঠিত জাতিসংঘ তারুণ্য সম্মেলন ও জাতিসংঘের জলবায়ু পরিবর্তন সম্মেলন উপলক্ষ্যে ২৯ অক্টোবর ও ৮ নভেম্বর গ্লাসগো সায়েন্স সেন্টারের আইম্যাক্স থিয়েটারে দেখানো হয়েছিল। ২২ নভেম্বর বাণিজ্যিক মুক্তির আগে ছায়াছবির চিত্রগ্রহণের মূলস্থান গঙ্গামতীর চর এবং কুয়াকাটার স্থানীয় মৎস্যশিকারি পেশাজীবীদের জন্য বিশেষ প্রদর্শনী হয়েছিল। বাংলাদেশের প্রেক্ষাগৃহে মুক্তির পরে ১-৫ ডিসেম্বর চলচ্চিত্রটি কানাডায় মোজাইক ইন্টারন্যাশনাল সাউথ এশিয়ান ফিল্ম ফেস্টিভালে অংশ গ্রহণ করে।
বাণিজ্যিক মুক্তি
নোনাজলের কাব্য ২০২১ সালের ২৬ নভেম্বর বাংলাদেশের ঢাকা, নারায়ণগঞ্জ, বগুড়া ও চট্টগ্রামের ১১টি প্রেক্ষাগৃহে মুক্তি পায়।
ই. কে. আবুবকর মুসলিয়ার
থাম্ব|ই. কে. আবুবকর মুসলিয়ার '''ই. কে. আবুবকর মুসলিয়ার' একজন শাফেঈ আলিম ও কেরালা, ভারতের একজন সামাজিক নেতা ছিলেন। তার অনুসারীরা তাকে শামসুল উলামা বা আলিমদের মাঝে সূর্য'' ডাকতেন। তিনি ১৯৫৭-১৯৯৬ সালে অল কেরালা জমিয়তুল উলামা-এর সাধারণ সেক্রেটারি হিসেবে নিযুক্ত ছিলেন।
তিনি ১৯১৪ সালে কোযিকোডে, পারামবিলকাডাভুতে জন্মগ্রহণ করেন। কেরালার আলিমদের কাছ থেকে প্রাথমিক শিক্ষার পর তিনি  'আল বাকিয়াতুস সালিহিন কলেজে' উচ্চ শিক্ষায় ভর্তি হন।
পরবর্তীতে তিনি জামিয়া নুরিয়া আরবি কলেজে অধ্যক্ষ হিসেবে নিযুক্ত হন।
১৯৯৬ সালের ১৯ আগস্ট তিনি মৃত্যুবরণ করেন।
বিশেষ পরিষেবা পদক (ভারত)
এটি তামা-নিকেল খাদ দিয়ে তৈরি একটি অষ্টভুজাকার পদক। এটির সামনে একটি বাজপাখি খোদাই করা আছে এবং পিছনের অংশে খোদিত পদকের নাম সহ রাষ্ট্রীয় প্রতীক রয়েছে।
নগর উন্নয়ন ও পৌর বিষয়ক বিভাগ
পৌর প্রশাসন খাত
নগর উন্নয়ন বিভাগটি পশ্চিমবঙ্গ সরকারের স্বরাষ্ট্র বিভাগের আদেশের সাথে পৌরসভা বিষয়ক বিভাগের সাথে একীভূত হয়েছিল, ১০০৬ - হোম (কনস)/আর ২ আর (কনস)- ০৮/২০১৬ তারিখ ১৯.১২.২০১৬ -এর নির্দেশে এবং এর নাম একীভূত বিভাগ নগর উন্নয়ন ও পৌর বিষয়ক বিভাগে পরিণত হয় ।
ইতিহাস
'আরবান স্থানীয় সংস্থা' (ইউএলবি) এর মাধ্যমে নগর প্রশাসনের অর্থাৎ‍ পশ্চিমবঙ্গ রাজ্যের পৌর কর্পোরেশন, পৌরসভা এবং বিজ্ঞপ্তিযুক্ত অঞ্চল কর্তৃপক্ষ 18 শ-শতকে ব্রিটিশ শাসনামলে ফিরে আসে। ব্রিটিশ শাসনামলে নির্মিত প্রথম মিউনিসিপাল কর্পোরেশন,    ১৬৮৮ সালে   মাদ্রাজ  (এখন চেন্নাই ) শহরে,  নব নির্মিত কর্পোরেশন স্থানীয় প্রশাসনের আর্থিক দায়িত্ব হস্তান্তর করার উপলক্ষে । ১৭২০ সালের রাজকীয় সনদের মাধ্যমে তিনটি প্রেসিডেন্সি শহর, মাদ্রাজ, বোম্বাই এবং কলকাতা , প্রত্যেকটিতে মেয়রের আদালত প্রতিষ্ঠিত হয়েছিল। ১৮৮২ সালে, তৎকালীন ভারতের বিজয়, লর্ড রিপনের স্থানীয় স্ব-সরকার সংক্রান্ত প্রস্তাবটি ভারতে পৌর শাসনের গণতান্ত্রিক রূপকে চিহ্নিত করেছিল। লর্ড রিপনের রেজোলিউশনগুলির উপর ভিত্তি করে বর্তমান রূপ এবং পৌর সংস্থাগুলির কাঠামো ১৮৮২ সালে স্থানীয় স্ব-সরকার হিসাবে গৃহীত হয়েছিল। ভারত সরকার আইন, ১৯১৯ একটি গণতান্ত্রিকভাবে নির্বাচিত সরকারকে ক্ষমতা প্রদানের প্রয়োজনকে অন্তর্ভুক্ত করেছিল। এই নীতিটি ভারতের নগরীয় স্থানীয় সংস্থাগুলির বিবর্তনের দিকে আরও একটি বিকাশ করেছে। ১৯৩৩ সালে, ভারত সরকার আরেকটি আইন স্থানীয় সরকারকে প্রাদেশিক সরকারের রাজ্যের আওতায় নিয়ে আসে এবং সেই স্থানীয় স্ব-সরকারকে নির্দিষ্ট ক্ষমতা দেওয়া হয়েছিল।
প্রকৃতপক্ষে, কলকাতা পৌর কর্পোরেশন বা "কেএমসি" একটি দেশের পুরানো পৌর সংস্থা। ১৭২৬ সালে, একজন মেয়রের আদালত একটি রয়্যাল চার্টার দ্বারা প্রতিষ্ঠিত হয়েছিল। ১৭৭৩ সালে কলকাতাকে ব্রিটিশ ভারতের রাজধানী হিসাবে গড়ে তোলার মাধ্যমে ব্রিটিশ সরকারের সম্প্রসারণের সাথে সাথে পৌরসভার পরিষেবাগুলি বেড়ে ওঠে। ১৮৪৭ সালে প্রথমবারের মতো নির্বাচনী ব্যবস্থা চালু হয় এবং কলকাতা কর্পোরেশনের ধারণা শুরু হয়। ১৮৭৬ সালে ৭২ কমিশনারদের নিয়ে একটি নতুন কর্পোরেশন তৈরি করা হয়েছিল। ১৯২৩ সালে, স্থানীয় স্বশাসনের ১ ম মন্ত্রী রাষ্ট্রগুরু সুরেন্দ্রনাথ ব্যানার্জি গুরুত্বপূর্ণ পরিবর্তন দ্বারা কর্পোরেশন তার অস্তিত্ব রক্ষা করে। কলকাতা কর্পোরেশন আইন, ১৯৮০ কর্পোরেশনের বিদ্যমান ব্যবস্থা পরিবর্তন করে। এই পরিবর্তনটি আরও কার্যকর এবং আরও সুশৃঙ্খল ছিল এ পর্যন্ত পৌর পরিষেবা সম্পর্কিত যা ১৯৮৪ সালে কার্যকর হয়েছিল।
রাজাহার ইউনিয়ন
রাজাহার ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
ইতিহাস
রাজাহার ইউনিয়নের রাজা বিরাটের ঐতিহাসিক প্রত্নতত্ত্ব নিদর্শন
সংরক্ষণ অভাবে ধ্বংস হয়ে যাচ্ছে মহাভারতে বর্ণিত মত্স্য দেশের রাজধানী গাইবান্ধার গোবিন্দগঞ্জ উপজেলার রাজাহার ইউনিয়নের রাজা বিরাটের বিরাট নগরীর প্রত্নতত্ত্ব নিদর্শন। অন্যদিকে একটি চক্র রাজা বিরাটের ঐতিহাসিক স্থাবর-অস্থাবর স্থাপনাসমূহ দখল করছে। অথচ রাজা বিরাট আজও স্বনামধন্য ও বাত্সরিক তীর্থস্থান হিসাবে পরিচিত। রাজশাহী ও রংপুর বিভাগের সকল জেলাসহ সারাদেশ থেকে প্রতিবছর বৈশাখ মাসব্যাপী রাজাবিরাটের তীর্থ মেলায় হিন্দুধর্মের হাজার হাজার লোকজনের সমাগম হয়। তারপরও সংশ্লিষ্ট প্রশাসন এসব সংরক্ষণে কোন উদ্যোগ গ্রহণ করছে না। এতে করে ঐতিহাসিক মত্স্য দেশের রাজধানী ও সনাতন (হিন্দু) সমপ্রদায়ের অন্যতম তীর্থক্ষেত্র "রাজা বিরাট" একসময় শুধু কাগজ-কলমেই থেকে যাওয়ার আশঙ্কা করছেন এলাকাবাসী।কিংবদন্তি আছে, হিন্দু পৌরাণিক উপাখ্যান মহাভারতের বর্ণনায় যে রাজা বিরাটের নাম উল্লেখ রয়েছে গোবিন্দগঞ্জের বিরাটই সেই নানা উপাখ্যানের সাক্ষী। পৌরাণিক কাহিনী মতে গাইবান্ধার রাজা বিরাট নেপাল রাজ্যের বৈরাট নগরাধিপতি মহারাজ উত্তরের একমাত্র পুত্র ছিলেন। তিনি মৃগয়ার্থে বৈরাট নগর হতে আলোচ্য বিরাটে আগমন করেন। এই বিরাট বনের এক উচ্চ ভূমিতে রাজবাড়ী ও নগর স্থাপন করেন। মহাভারতে বিরাট রাজাকে বিরাট নামেই অভিহিত করা হয়। তিনি তার রাজ্যে হাজার হাজার দীঘি-পুষ্করিনী খনন করে মত্স্য চাষ করে 'মত্স্যরাজ বিরাট' নামে খ্যাত হয়েছিলেন। ঐতিহাসিকদের সাম্প্রতিক গবেষণায় জানা যায়, উত্তর ও পূর্ব বাংলায় পালরাজ্য প্রতিষ্ঠিত হবার সময়েই অষ্টম শতাব্দীর শেষভাগে (৭৪৩-৮০০ খ্রী.) দক্ষিণ পূর্ব বাংলার সমতটে দেববংশ নামে একটি রাজবংশ প্রবল প্রতাপে রাজত্ব করতেন। রাজা বিরাট এই দেববংশ ও পুন্ডনগরের আওতাভুক্ত।সর্ত্য শিবং পুরাণে রাজা বিরাটের গোশালা-'গাইবান্ধা', অশ্বশালা-'ঘোড়াঘাট' ও হাতীশালা-'হাতিবান্ধা' নামে খ্যাত ছিল। সর্ত্য শিবং সনাতনে আরো আছে যে, রাজা বিরাটের শ্বশুরালয়ের নাম "একশত পঞ্চভবন" ও শাশুড়ীর নাম ছিল 'সুদেষ্ণা"। মহাভারতের বর্ণনামতে গান্ধারীর শত পুত্র কুরুদের সাথে কুন্তিদেবীর ৫ পুত্র পঞ্চপাণ্ডব পাশা খেলায় হেরে গেলে পঞ্চপাণ্ডবকে ১২ বছরের বনবাস ও ১ বছর অজ্ঞাতবাসে পাঠানো হয়। এসময় তারা ঘুরতে ঘুরতে পঞ্চাল রাজ্যে পৌঁছে শূন্য চক্রের কনকের মত্স্য ছেদন করে পঞ্চাল রাজা দ্রৌপদের কন্যা দ্রৌপদীকে বিয়ে করেন। নববিবাহিত দ্রৌপদীকে নিয়ে তারা ঘুরেও বেড়ান। পৌরাণিক যুগে কুরুক্ষেত্রের পাণ্ডবদের যুদ্ধ হয় এখানে। এই যুদ্ধেই রাজা বিরাট নিহত হলে রাজধানী অরক্ষিত হয়ে পড়ে। কালক্রমে প্রাকৃতিক দুর্যোগ ও বন্যায় বিরাট নগরী ধ্বংস স্তূপে পরিণত হয়। যার স্মৃতিচিহ্ন আজও কিছু কিছু বিদ্যমান। এখানে ১৯৭৮ সালে পাওয়া যায় সংস্কৃত অক্ষরে খোদাই করে 'নম: নম: বিরাট' লেখা ৯ ইঞ্চি দীর্ঘ মহামূল্যবান একটি শিলালিপি। যা মহাস্থান যাদুঘরে সংরক্ষিত রয়েছে। এছাড়া কৃষ্ণ রঙের শিলা পাথর দ্বারা তৈরি হস্তি মস্তকটি রাজশাহী যাদুঘরে ও সিংহদ্বারের একটি পাথরের খাম্বা মহাস্থান যাদুঘরে রয়েছে। তাছাড়া প্রায় ৫ টন ওজনের একজোড়া পাথরের কপাট যুগ যুগ ধরে পতিত অবস্থায় ছিল। যা পরবর্তীতে খণ্ড খণ্ড করে গ্রামবাসীরা নিয়ে গেছে।
দর্শনীয় স্থান
ইতিহাস সমৃদ্ধ রাজাহার ইউনিয়ন । গাইবান্ধা জেলার ইতিহাস বইটিতে দেখা যায় ,রাজা বিরাটের রাজ্যের অভিন্ন সীমানা ছিল । মহাভারতের বর্ণনা অনুযায়ী রাজা বিরাটে রাজা ভগত ও কামরুপের রাজা ছিলেন । সেই সময় বিরাট রাজার দেশ মৎস্য দেশ বা রাজ্য নামে পরিচিত ছিল । এ রাজ্যের রাজধানী ছিল রাজা বিরাট ।কালের স্বাক্ষী স্বরুপ এখনও রাজপ্রাসাদের চিহ্ন বিরাজমান  রয়েছে । যা বর্তমান টিলা আকারে রয়েছে। রাজা বিরাটে অনেক প্রাচীন টিলাও বিদ্যমান রয়েছে ।
সাপমারা ইউনিয়ন
সাপমারা ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার একটি প্রশাসনিক এলাকা।
ইতিহাস
গোবিন্দগঞ্জ উপজেলা সদর থেকে প্রায় ০৯ কিলোমিটার উত্তর-পশ্চিমে এই ইউনিয়নের অবন্থান। কথিত প্রাচীনকালে এই ইউনিয়নে জঙ্গলে সাপে পরিপূর্ণ ছিল । স্থানীয়ভাবে সেখান থেকে সাপমারা নাম করন করা হয়।
আবুল হাশিম (সাহিত্যিক)
মৌলভী আবুল হাশিম হলেন বাংলাদেশের একজন প্রখ্যাত সাহিত্যিক। সাহিত্যে অনন্য সাধারণ অবদানের জন্য ১৯৯৬ সালে তাকে “সাহিত্যে স্বাধীনতা পুরস্কার” প্রদান করা হয়।
পুরস্কার ও সম্মাননা
সাহিত্য ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
কড়ামনোরাজ
কড়ামনোরাজ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল একটি প্রাচীন দুর্গামন্দির।
পুরাকীর্তি
আনুমানিক ঊনবিংশ শতাব্দীতে নির্মিত কড়ামনোরাজের দক্ষিণমুখী দুর্গামন্দিরের মাপ ২৪ ফুট ২ ইঞ্চি X ২৩ ফুট ৩ ইঞ্চি এবং উচ্চতা প্রায় ২০ ফুট। ত্রিখিলান অলিন্দের মাপ ২৩ ফুট ৩ ইঞ্চি X ৮ ফুট ১০ ইঞ্চি। অলিন্দের পূর্ব ও পশ্চিমদিকে আটটি করে স্তম্ভ দিয়ে নির্মিত ২ ফুট ২.৫ ইঞ্চি মাপের একটি করে গুচ্ছবদ্ধ স্তম্ভ অবস্থিত।
কোমোরোসে কোভিড-১৯ এর টিকাদান কার্যক্রম
কোমোরোসে কোভিড-১৯ এর টিকাদান কার্যক্রম হলো দেশের চলমান মহামারীর প্রতিক্রিয়া হিসেবে গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কোভি-২), ভাইরাস যা করোনাভাইরাস রোগ ২০১৯ (কোভিড-১৯) এর বিরুদ্ধে একটি চলমান টিকাদান অভিযান।
কোমোরোস ২০২১ সালের ১০ এপ্রিলে তার টিকাদান কার্যক্রম শুরু করে, প্রাথমিকভাবে দেশটি চীনের দান করা সিনোফার্ম বিবিআইবিপি টিকার ১০০,০০০ ডোজ ব্যবহার করে। ২০২১ সালের ৮ জুন পর্যন্ত, মোট ৮৪,৩৬০ টি ডোজ দেওয়া হয়। ৪৩,১৪০ জনকে এক ডোজ দেওয়া হয় এবং ৪১,২২০ জনকে সম্পূর্ণ টিকা দেওয়া হয়। ২০২১ সালের ২৬ জুন, কোমোরোস সিনোফার্ম বিবিআইপি ভ্যাকসিনের ২০০,০০০ অতিরিক্ত ডোজ কিনে এবং এর পাঁচ দিন পরে চীন ১০০,০০০ ডোজ দান করে।
অগ্রগতি
কোমোরোসে ক্রমবর্ধমান টিকাদান
মালবিকা শর্মা
মালবিকা শর্মা দক্ষিণ ভারতীয় চলচ্চিত্র জগতের একজন ভারতীয় অভিনেত্রী এবং মডেল। তিনি রবি তেজার বিপরীতে নেলা টিকিট (২০১৮) চলচ্চিত্রে অভিনয় করার জন্য পরিচিত। মালবিকা তার কলেজে অধ্যয়নকালীন সময় থেকেই মডেলিংয়ে কর্মজীবন শুরু করেছিলেন। ২০১৭ সালে তিনি ব্লু ইন্ডিয়ার ব্র্যান্ড প্রতিনিধি নির্বাচিত হয়েছিলেন। মালবিকা তার স্নাতকোত্তর ডিগ্রি অর্জন করছেন এবং তিনি আইনের একজন শিক্ষার্থী। ২০২১ সালে মুক্তিপ্রাপ্ত তার সর্বশেষ চলচ্চিত্র রামের বিপরীতে রেড।
ডরনিয়ার ডিও ২২৮ ব্যবহারকারীদের তালিকা
জুলাই ২০১৮ নাগাদ, ৫৭টি ডরনিয়ার ডিও ২২৮ বিভিন্ন বিমান পরিবহন সংস্থায় সক্রিয় ছিল। অন্যান্য ব্যবহারকারীদের মধ্যে রয়েছে বিভিন্ন দেশের পুলিশ, অন্যান্য আইন প্রয়োগকারী সংস্থা, আধাসামরিক বাহিনী ও সামরিক বাহিনী।
বেসামরিক ব্যবহারকারী
ডরনিয়ার ডিও ২২৮এনজি:
কুন-দ্গা'-গ্রোল-ম্ছোগ
কুন-দ্গা'-গ্রোল-ম্ছোগ (১৫০৭-১৫৬৬) জো-নাং বৌদ্ধবিহারের চব্বিশতম প্রধান ছিলেন।
সংক্ষিপ্ত জীবনী
কুন-দ্গা'-গ্রোল-ম্ছোগ ১৫০৭ খ্রিষ্টাব্দে মুস্তাং অঞ্চলের রাজধানী গ্লো-স্মোন-থাং শহরে জন্মগ্রহণ করেন। কৈশোরে দ্রুং-পা-ছোস-র্জে-কুন-দ্গা'-ম্ছোগ-গ্রুব  নামক সা-স্ক্যা ধর্মসম্প্রদায়ের এক পন্ডিতের নিকট তিনি শিক্ষার্থীর শপথ ও মার্গফল সম্বন্ধে শিক্ষালাভ করেন। তেরো বছর বয়সে তিনি তার জ্যৈষ্ঠ ভ্রাতার সাথে মধ্য তিব্বত যাত্রা করে সা-স্ক্যা বৌদ্ধবিহারে কুন-স্পাংস-র্দো-রিং-পা  নামক পন্ডিতের নিকট শিক্ষালাভ করেন। এরপর তারা গ্সের-ম্দোগ-চান  নামক বৌদ্ধবিহারে দোন-য়োদ-গ্রুব-পা  নামক পন্ডিতের নিকট শিক্ষালাভ করেন। এই সময় গুটিবসন্ত রোগে তার জ্যৈষ্ঠ ভ্রাতার মৃত্যু ঘটে। শোকাহত কুন-দ্গা'-গ্রোল-ম্ছোগ পরবর্তী আট মাস সাধনায় লিপ্ত হন। এরপর পুনরায় কুন-স্পাংস-র্দো-রিং-পার নিকট মার্গফল সম্বন্ধে অধ্যয়ন করেন। এরপর তিনি মুস্তাং ফিরে এলে, ল্হা-ম্ছোগ-সেং-গে  নামক নবম ঙ্গোর-ছেন তাকে ভিক্ষুর শপথ দান করেন। এই সময় দ্রুং-পা-ছোস-র্জে-কুন-দ্গা'-ম্ছোগ-গ্রুব তাকে তার উত্তরাধিকারী হিসেবে ফু-ফাগ বৌদ্ধবিহারের পরবর্তী প্রধান হিসেবে নিযুক্ত করেন। ১৫৩৪ খ্রিষ্টাব্দে তিনি তিব্বতের উত্তর-পূর্ব দিকে যাত্রা করেন। এই সময় তিনি র্গ্যা-স্গোম-লেগ্স-পা-র্গ্যাল-ম্ত্শান  নামক শাংস-পা-ব্কা'-ব্র্গ্যুদ ধর্মসম্প্রদায়ের এক পন্ডিতের নিকট নিগুমার ছয় যোগ সম্বন্ধে এবং রত্নভদ্র নামক জো-নাং ধর্মসম্প্রদায়ের এক বিখ্যাত পন্ডিতের নিকট কালচক্র সম্বন্ধে অধ্যয়ন করেন। জীবনের অন্তিম কুড়ি বছর তিনি জো-নাং বৌদ্ধবিহারের চব্বিশতম প্রধান হিসেবে অধিষ্ঠিত থাকেন।
বিরিয়ানি (চলচ্চিত্র)
বিরিয়ানি ২০১৩ সালের একটি ভারতীয় তামিল ভাষার হাস্যরসাত্মক অ্যাকশন থ্রিলার চলচ্চিত্র। চলচ্চিত্রটি রচনা ও পরিচালনা করেছেন ভেঙ্কট প্রভু।  এটি প্রযোজনা করেছে গ্রিন স্টুডিওজ। এতে প্রধান চরিত্রগুলোয় অভিনয় করেছেন কার্তিক শিবকুমার, হংসিকা মোটবানী, প্রেমজি, নাছর, রামকি, সম্পথ রাজ, মধুমিতা, জয়প্রকাশ, প্রেম, এবং ম্যান্ডি তখর প্রমুখ। যুওয়ান শঙ্কর রাজা বিরিয়ানির স্কোর এবং সাউন্ডট্র্যাক রচনা করেছেন এটি তাঁর সাউন্ডট্র্যাক রচনার শত তম চলচ্চিত্র ছিল এটি। চলচ্চিত্রটির  সিনেমাটোগ্রাফি এবং সম্পাদনা পরিচালনা করেছেন যথাক্রমে শাকি সারভানান এবং প্রবীণ-শ্রীকান্ত।
চলচ্চিত্রটির চিত্রগ্রহণ ২০১২ সালের নভেম্বরে শুরু হয়েছিল নয় মাসেরও বেশি সময় ধরে এটি মূলত চেন্নাই, হায়দরাবাদ এবং আম্বুরে অনুষ্ঠিত হয়েছিল। ২০ ডিসেম্বর ২০১৩ সালে এটি মুক্তি পায়। চলচ্চিত্রটি মিশ্র পর্যালোচনা পেয়েছে। এটি ২০০৪ সালের আমেরিকান চলচ্চিত্র হ্যারল্ড ও কুমার গো টু হোয়াইট ক্যাসল দ্বারা অনুপ্রাণিত হয়ে নির্মাণ করা হয়েছিল।
পটভূমি
চলচ্চিত্রের শুরুর দৃশ্যে সুগান (কার্তি) এবং তার বন্ধু পরশুরাম (প্রেমজি) কে পুলিশ তাড়া করে। ফ্ল্যাশব্যাকে সুগানকে একজন নারীবাদী হিসেবে দেখা যায় যার বিরিয়ানির প্রতি দুর্বলতা রয়েছে এবং পারাসুরাম যে তার ছোটবেলার বন্ধু। সুগান এর নারীবাদী মনোভাবের কারণে সবসময় তার বান্ধবী প্রিয়াঙ্কার (হানসিকা মোতওয়ানি) সাথে ঝগড়ায় হয়। সুগান এবং পরশুরাম তাদের অফিসের ঐকটি শাখা খোলার জন্য একটি অনুষ্ঠানে উপস্থিত হন যেখানে তারা এই অনুষ্ঠানের প্রধান অতিথি ভারাধাজনের (নাসার) সাথে দেখা করবেন। ইতোমধ্যে দেখা যায় যে রিয়াজ আহমেদ (সম্পত রাজ) নামে একজন সিবিআই অফিসারকে ভারধারাজানের অবৈধ কার্যকলাপের উপর নজর রাখার জন্য নিয়োগ দেওয়া হয়েছে। ভারাধনরাজন সুগানের কাজকর্মে মুগ্ধ হন এবং তাকে তার মেয়ের জামাই বানানোর সিদ্ধান্ত নেন। এই সিদ্ধান্ত তাকে তার বড় মেয়ের জামাই বিজয়কৃষ্ণের (রামকি) সাথে তর্কে জড়িয়ে দেয়।
ভারাদারাজন পরে একটি ককটেল পার্টির আয়োজন করেন ও সুগান এবং পারাসুরামকে আমন্ত্রণ জানান যেখানে তারা মদ খেয়ে মাতাল হয়। সুগান মাতাল হওয়ার পর বিরিয়ানি চায় এবং বিরিয়ানির দোকানে হামলা চালায়। সেখানে তারা দুজনেই মায়া (ম্যান্ডি তাখার) একজন পতিতার প্রেমে পড়ে এবং সেখানে রাত কাটায়। পরের দিন তারা দেখতে পায় পুলিশের গাড়ি নিখোঁজ ভারাদাজনকে খুঁজছে, এদিকে সুগান ও পরশুরাম তাদের গাড়ির ট্রাঙ্কে ভারাদাজনের মৃতদেহ দেখতে পায়। তাদের ভারাদাজনের মৃত্যুর জন্য দায়ী করা‌ হয় এবং পুলিশ তাদের তাড়া করে যেটাই চলচ্চিত্রের শুরুর দৃশ্য।
সুগান সিদ্ধান্ত নেয় যে পারাসু ভারাদাজনকে নকল করবে যেহেতু আসল ভারাদারাজন মারা গেছে। সে পারাসুর সাথে সেখানে আসে কিন্তু আততায়ী সুগানকে হত্যা করার চেষ্টা করে। বিজয়কৃষ্ণ বড়দারঞ্জনকে ফেরত চান কিন্তু তিনি সুগানকে ফোন করেননি। সুগান এবং বিজয়কৃষ্ণ সম্পথের সাথে ঝগড়ায় জড়িয়ে পড়েন। এইসময় আরেকজন পুলিশ অফিসার এসিপি বিক্রম (প্রেম) মহিলা আততায়ীকে হত্যা করে এবং ভারালক্ষ্মীকে নিরাপদে ফিরিয়ে দেয়। কয়েকদিন পরে ভারাদাজনের অন্ত্যেষ্টিক্রিয়ায় সুগান ভারাদাজনের মৃত্যুর সত্যতা জানতে পারে। অবিনাশ শুধুমাত্র টাকার জন্য ভারাদাজনের মেয়ের প্রেমে পড়েছিল কিন্তু সুগান এবং পারাসু অফিসের নতুন শাখা খোলার পথ তাদের ভালোবাসা শেষ হয়ে যায়। অবিনাশ তার ভাইকে ব্যবহার করে তার ভালবাসা ফিরে পেতে সুগান এবং পারাসু কে ফাঁসানোর জন্য মায়াকে ব্যবহার করে। মায়া সুগান এবং পারাসুকে মাতাল করার জন্য মাদক দ্রব্য ব্যবহার করে। তারপর, আততায়ী মায়াকে হত্যা করে যাতে সে সুগানকে সত্য কথা না বলে। সুগান জানতে পারে যে অবিনাশের ভাই বিক্রম ছাড়া আর কেউ ছিল না যে সবকিছুর পিছনে ছিল। খুব তাড়াতাড়ি রিয়াজ এবং বিজয়কৃষ্ণও সত্য খুঁজে করে। রিয়াজ সুগানকে বিক্রমকে হত্যা করতে বলে, সুগান বিক্রমের সাথে মারামারি করে এবং তারা দুজনেই অফিস থেকে নিচের সুইমিং পুলে পড়ে যায়। তাদের দুজনের কি হবে তা অজানা থেকে যায়।
সাউন্ডট্র্যাক
যুব শঙ্কর রাজা বিরিয়ানির জন্য সাউন্ডট্র্যাক এবং চলচ্চিত্রের স্কোর রচনা করেছিলেন, ভেঙ্কট প্রভুর সাথে তাকে একাজে সহযোগিতা করেছিলেন। এটি তাঁর ১০০ তম চলচ্চিত্র ছিল। প্রভু জানিয়েছেন যে সাউন্ডট্র্যাক অ্যালবামটিতে "কমপক্ষে ৮ থেকে ৯ টি গান থাকবে"। কবি বালি এবং পরিচালকের পিতা গাঙ্গাই আমারেন যিনি নিয়মিত প্রভুর ছবিতে কাজ করেন। পরিচালকের আগের চলচ্চিত্র মনকাথাতে কাজ করা নীরঞ্জন ভারতী এবং মধন কার্কিকে "নান নয়" গানের কথা লিখতে বোর্ডে আনা হয়েছিল, এট যুব শঙ্কর রাজার সাথে তাদের প্রথম কাজ ছিল। পরিচালকের দ্বারা অনুপ্রাণিত হওয়ার পর, চলচ্চিত্রের প্রধান অভিনেতা কার্তিক সাউন্ডট্র্যাকের জন্য "মিসিসিপি" শিরোনামে একটি গান গাইতে সম্মত হন, যার ফলে প্লেব্যাক গানে তার আত্মপ্রকাশ হয়, এটি ডিসেম্বর ২০১২ সালে রেকর্ড করা হয়। জুলাই ২০১৩ এর শেষদিকে, চারজন সমসাময়িক শীর্ষস্থানীয় সংগীত পরিচালক জিভি প্রকাশ কুমার, এস থামান, বিজয় অ্যান্টনি এবং ডি। ইমান "তিরুম্বি ওয়া" নামক গানটির জন্য কাজ করা শুরু করেছিলেন, যেটিকে পরিচালক "প্রেরণাদায়ক গান" হিসাবে অভিহিত করেছেন। যুব শঙ্কর রাজা নিজেই প্রথমবারের মতো তাঁর নিজস্ব রচনা এবং যথাক্রমে প্রেমী অমরেনের পুনঃনির্মাণের জন্য দুটি রিমিক্স তৈরি করেছিলেন। সাউন্ডট্র্যাকের অডিও সত্ব ২০১৩ সালের মে মাসে সনি মিউজিক দ্বারা অর্জিত হয়েছিল। ১ই আগস্ট, অডিও ট্র্যাকগুলি অনলাইনে ফাঁস হয়ে যায় যার কারণে দলে একটি কোলাহল সৃষ্টি হয়। পরে ঘোষণা করা হয়েছিল যে, ফাঁস হওয়ার কারণে পরিকল্পিত অডিও লঞ্চ বাতিল করা হয়েছে এবং অ্যালবামটি ২১ আগস্ট ২০১৩-এ সরাসরি স্টোরগুলিতে প্রকাশিত হবে। তবে অডিও লঞ্চটি শেষ পর্যন্ত ২১ শে আগস্ট একটি অঘোষিত রেডিও স্টেশনে ঘটেছিল। অডিওটি সমালোচকদের পাশাপাশি দর্শকদের কাছ থেকে ইতিবাচক সাড়া পেয়েছে।
প্রচারণা
যদিও পোশাক ডিজাইনার ভাসুকি বাসকার তাঁর সোশ্যাল মিডিয়া অ্যাকাউন্টে লিখেছিলেন যে চলচ্চিত্রটির প্রথম লুক দীপাবলি উৎসব চলাকালীন ১৩ নভেম্বর মুক্তি পাবে, কিন্তু এটি মালয়েশিয়ায় যুব শঙ্কর রাজার কনসার্টে ১৫ ডিসেম্বর ২০১২-এ উন্মোচিত হয়েছিল। ছবিটির একটি ৭৫-সেকেন্ডের টিজারটি কার্তিকের জন্মদিন উপলক্ষে ২৫ মে ২০১৩ সালে প্রকাশিত হয়েছিল।
মুক্তি
চলচ্চিত্রটির স্যাটেলাইট অধিকার সান টিভির কাছে বিক্রয় করা হয়েছিল। গ্রিন স্টুডিও শুরুতে সেপ্টেম্বর ২০১৩ কে প্রকাশের চূড়ান্ত তারিখ হিসাবে ঠিক করেছিল কিন্তু এটি ২০১৩ এর গণেশ চতুর্থী উৎসবের সাথে মিলিত হয়ে যায়। পরে তারিখটি জানুয়ারী ২০১৪ এবং তারপর ২০ ডিসেম্বর ২০১৩ এ পরিবর্তন করা হয়েছে। ২০১৩ সালের আগস্টের গোড়ার দিকে এটিএম ইউএস এন্টারটেইনমেন্ট ঘোষণা করে যে তারা চলচ্চিত্রটির মার্কিন নাট্য চিত্রনাট্য অধিকার অর্জন করেছে। চলচ্চিত্রটি ভারতীয় সেন্সর বোর্ড কর্তৃক "ইউ/এ" প্রশংসাপত্র দেওয়া হয়েছিল। চলচ্চিত্রের প্রযোজক প্রথমে বিনোদন কর ছাড়ের সুবিধা উপভোগ করতে একটি "ইউ" সার্টিফিকেট পেতে সংশোধন কমিটিতে গিয়েছিলেন, তবে কমিটি আবেদনটি প্রত্যাখ্যান করে এবং "ইউ / এ" প্রশংসাপত্র দিয়ে চলচ্চিত্রটি পুরস্কৃত করেছিল।
অভ্যর্থনা
বিরিয়ানি সমালোচকদের কাছ থেকে ইতিবাচক পর্যালোচনা পর্যালোচনা গুলোর মধ্যে ছিল দ্য টাইমস অফ ইন্ডিয়ায় এটি ৫ এর মধ্যে ৩.৫ তারকা পেয়েছে। বিহাইন্ড উড এটিকে ৫ মধ্যে ৩.২৫ তারকা দিয়েছে।
দশবী
দশবী হলো ২০২২ সালে মুক্তিপ্রাপ্ত  হিন্দি-ভাষার সামাজিক কমেডি চলচ্চিত্র, যেটি পরিচালনা করেছেন ডেবুডেন্ট পরিচালক তুষার জালতা। ম্যাডক ফিল্মস, জিও স্টুডিওস ও বেক মাই কেক ফিল্মসের ব্যানারের অধীনে নির্মিত। এতে অভিনয় করেছেন অভিষেক বচ্চন, ইয়ামি গৌতম ও নিমরত কৌর। ছবিটি ৭ এপ্রিল ২০২২-এ নেটফ্লিক্স ও জিও সিনেমা-এ ডিজিটাল প্রিমিয়ার হয়েছিল।
উৎপাদন
ছবিটির প্রধান ফটোগ্রাফি ২০২১ সালের ২২ ফেব্রুয়ারি-এ আগ্রাতে শুরু হয়।
সাউন্ডট্র্যাক
অমিতাভ ভট্টাচার্য ও আশীষ পণ্ডিতের লেখা গানের সাথে ছবিটির সঙ্গীত তৈরি করেছেন শচীন-জিগার।
কাইল ওয়াকার-পিটার্স
কাইল লিওনার্ডাস ওয়াকার-পিটার্স (Kyle Walker-Peters, ; জন্ম: ১৩ এপ্রিল ১৯৯৭; কাইল ওয়াকার-পিটার্স নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব সাউদাম্পটন এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৪ সালে, ওয়াকার-পিটার্স ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইংল্যান্ডের বয়সভিত্তিক দলের হয়ে খেলার পর, তিনি ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৭ ম্যাচে অংশগ্রহণ করেছেন।
প্রারম্ভিক জীবন
কাইল লিওনার্ডাস ওয়াকার-পিটার্স ১৯৯৭ সালের ১৩ই এপ্রিল তারিখে ইংল্যান্ডের এডমনটনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ওয়াকার-পিটার্স ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৪ সালে তিনি ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি প্রায় ছয় বছরে ৩৭ ম্যাচে অংশগ্রহণ এবং একটি শিরোপা জয়লাভ করেছেন।
২০২২ সালের ২৬শে মার্চ তারিখে, ২৪ বছর, ১১ মাস ও ১৩ দিন বয়সে, ডান পায়ে ফুটবল খেলায় পারদর্শী ওয়াকার-পিটার্স সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২ নম্বর জার্সি পরিধান করে ডান পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ওয়াকার-পিটার্স সর্বমোট ৭ ম্যাচে অংশগ্রহণ করেছেন।
হিমলকুচি (প্রজাপতি)
হিমলকুচি (বৈজ্ঞানিক নাম: Tirumala limniace exuticus), যা নীল ডোরা বা নীল বাঘ হিসেবেও পরিচিত, এক প্রজাতির মাঝারি আকারের প্রজাপতি। এরা ‘নিমফ্যালিডি’ পরিবারের সদস্য এবং 'ডানায়িনি' উপগোত্রের অন্তর্ভুক্ত। এদের ভারতে দেখতে পাওয়া যায় এবং এরা যূথচর পরিযায়ী আচরণ করে থাকে।
আকার
প্রসারিত অবস্থায় হিমলকুচির ডানার আকার ৯০-১০০ মিলিমিটার দৈর্ঘের হয়।
উপপ্রজাতি
ক্রমানুযায়ী এর উপপ্রজাতিগুলো হলোঃ
ভারতে প্রাপ্ত হিমলকুচির উপপ্রজাতিসমূহ হল-
বিস্তার
সাধারণত এই জাতীয় প্রজাপতিটি মরু অঞ্চল ও হিমালয়ের অত্যধিক উচ্চতা ছাড়া প্রায় সর্বত্র দেখা যায়, বিশেষত সমভূমিতে। হিমলকুচিরা সচরাচর হাল্কা জঞ্জাল ও অনুচ্চ ঝোপঝাড় এবং এরা ছাওয়া পরিবেশ পছন্দ করে। এছাড়া শ্রীলঙ্কা, নেপাল, বাংলাদেশ, মায়ানমার এবং হংকং এও এদের দেখা পাওয়া যায়।
আহার্য উদ্ভিদ
এই শূককীট হাতিশুঁড় Heliotropium indicum, অতসী, আকন্দ Calotropis gigantea, অন্তমূল Tylophora গোত্রের উদ্ভিদ Tylophora asthmatica এবং Asclepiadacea গোত্রের বিভিন্ন উদ্ভিদ যেমন ইপিকাক বা মরিচা ফুল Asclepias curassavica গাছের পাতার রসালো অংশ আহার করে।
পিএওকে ফুটবল ক্লাব
পান্থেসালোনিকিয়স আথলিতিকোস অলিমোস কোন্সতান্তিনোপলিতোন (ΠΑΕ ΠΑΟΚ, Πανθεσσαλονίκειος Αθλητικός Όμιλος Κωνσταντινοπολιτών, Panthessaloníkios Athlitikós Ómilos Konstantinopolitón, "কোন্সতান্তিনোপলিতোনের পান-থেসালোনীয় অ্যাথলেটিক ক্লাব"; PAOK FC; এছাড়াও পিএওকে ফুটবল ক্লাব অথবা শুধুমাত্র পিএওকে এফসি নামে পরিচিত) হচ্ছে থেসালোনিকি ভিত্তিক একটি গ্রিক পেশাদার ফুটবল ক্লাব। এই ক্লাবটি বর্তমানে গ্রিসের শীর্ষ স্তরের ফুটবল লীগ সুপার লীগ গ্রিসে খেলে। এই ক্লাবটি ১৯২৬ সালের ২০শে এপ্রিল তারিখে প্রতিষ্ঠিত হয়েছে। পিএওকে তাদের সকল হোম ম্যাচ থেসালোনিকির তুম্বা স্টেডিয়ামে খেলে থাকে; যার ধারণক্ষমতা হচ্ছে ২৯,০০০। বর্তমানে এই ক্লাবের ম্যানেজারের দায়িত্ব পালন করছেন আবেল ফেরেইরা এবং সভাপতির দায়িত্ব পালন করছেন ইভান সাভিদিস। পর্তুগিজ মধ্যমাঠের খেলোয়াড় ভিয়েইরিনিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, পিএওকের এপর্যন্ত ১১টি শিরোপা জয়লাভ করেছে; যার মধ্যে ৪টি সুপার লীগ গ্রিস, ৭টি গ্রিক কাপ এবং ১টি বৃহত্তর গ্রিস কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, পিএওকের সবচেয়ে বড় সাফল্য হচ্ছে ১৯৭৩–৭৪ ইউরোপিয়ান কাপ উইনার্স কাপের কোয়ার্টার-ফাইনালে পৌঁছানো; যেখানে তারা ইতালীয় ক্লাব এসি মিলানের দুই লেগে সামগ্রিকভাবে ২–৫ গোলে পরাজিত হয়েছিল।
হিরোশিমা প্রশাসনিক অঞ্চল
হিরোশিমা প্রশাসনিক অঞ্চল (広島県? হিরোশিমা কেন্‌) হল জাপানের মূল দ্বীপ হোনশুর চুউগোকু অঞ্চলে অবস্থিত একটি প্রশাসনিক অঞ্চল। এর রাজধানী হিরোশিমা নগর।
ইতিহাস
হিরোশিমা ও তার সন্নিহিত অঞ্চলগুলি মেইজি পুনর্গঠনের আগে অবধি বিঙ্গো প্রদেশ ও আকি প্রদেশে বিভক্ত ছিল। জাপানের নথিভুক্ত ইতিহাসের প্রাচীনতম পর্ব থেকেই এখানে বাণিজ্য ও সংস্কৃতির চর্চার নিদর্শন পাওয়া যায়। হিরোশিমা চুউগোকু অঞ্চলের ঐতিহ্যগত কেন্দ্র ও সেকিগাহারার যুদ্ধের আগে অবধি এখানে মোরি পরিবারের কর্তৃত্ব বজায় ছিল।
রং (দ্ব্যর্থতা নিরসন)
রং (বিকল্প বানানে রঙ) বলতে বোঝাতে পারে:
হিরোশিমা প্রশাসনিক অঞ্চল
ইতিহাস
হিরোশিমায় দুটি ইউনেস্কো বিশ্ব ঐতিহ্যবাহী স্থান রয়েছে:
ভূগোল
হিরোশিমা প্রশাসনিক অঞ্চল চুউগোকু অঞ্চলের মধ্যভাগে অবস্থিত। এর অধিকাংশে প্রসারিত রয়েছে শিমানে প্রশাসনিক অঞ্চল অভিমুখী পর্বতমালা; মধ্যে মধ্যে রয়েছে এই সমস্ত পর্বতে উৎপন্ন নদীর পলিগঠিত সমভূমি, যা উপকূলভাগ অবধি বিস্তৃত।
সেতো অন্তর্দেশীয় সাগরের অপর পাড়ে রয়েছে শিকোকু দ্বীপ। হিরোশিমা উপসাগরকে সেতো অন্তর্দেশীয় সাগরের প্রবেশদ্বার বলা যায়। এছাড়া হিরোশিমা প্রশাসনিক অঞ্চলের শাসনাধীনে আছে অনেক ক্ষুদ্র ক্ষুদ্র দ্বীপ।
নিকটবর্তী পর্বত ও শিকোকু দ্বীপ দ্বারা হিরোশিমা প্রশাসনিক অঞ্চল ঘেরা বলে এর জলবায়ু মৃদু প্রকৃতির।
২০১৪ এর এপ্রিল মাসের হিসেব অনুযায়ী হিরোশিমার ৪ শতাংশ এলাকা সংরক্ষিত বনাঞ্চল এবং এই অনুপাত জাপানের সমস্ত প্রশাসনিক অঞ্চলের মধ্যে নিম্নতম। এর মধ্যে আছে সেতোনাইকাই জাতীয় উদ্যান; হিবা-দোওগো-তাইশাকু ও নিশি-চুউগোকু সাঞ্চি উপ-জাতীয় উদ্যান এবং ছয়টি প্রশাসনিক আঞ্চলিক উদ্যান।
অর্থনীতি
দ্বিতীয় বিশ্বযুদ্ধের সময় হিরোশিমা প্রশাসনিক অঞ্চলে জাপানি সেনা ও নৌবাহিনীর অনেকগুলি গুরুত্বপূর্ণ কারখানা ছিল। এগুলির মধ্যে কুরের নৌ-অস্ত্রভাণ্ডার ছিল বিশেষ উল্লেখযোগ্য। যুদ্ধের পর থেকে স্থানীয় কারিগর ও প্রকৌশলীরা এই প্রযুক্তিকে বিভিন্ন ক্ষেত্রে ব্যবহার করে আসছেন এবং এই কারখানাগুলি বর্তমানে বর্ধিষ্ণু। হিরোশিমার ভারী শিল্পের মধ্যে মোটরগাড়ি নির্মাণ, জাহাজ নির্মাণ, লৌহ-ইস্পাত শিল্প উল্লেখযোগ্য। এখানে সেতোউচি শিল্পাঞ্চল গড়ে উঠেছে। অবশ্য হেইসেই যুগের গোড়ায় অর্থাৎ ১৯৯০ এর দশক নাগাদ জাপানের বুদ্বুদ অর্থনীতি ধসে যাওয়ার সময় ভারী শিল্পের ক্ষতি হয়।
২০০৪ খ্রিঃ অর্থনীতির পুনরুজ্জীবন হলে এবং বিশেষত চীন থেকে অতিরিক্ত চাহিদার কারণে আবার হিরোশিমার শিল্প লাভজনক হয়ে ওঠে ও দশ বছর পর পশ্চিম জাপানে আবার ফুকুওকাকে পিছনে ফেলে হিরোশিমার অর্থনীতি এগিয়ে যায়।
পর্যটন
হিরোশিমা প্রশাসনিক অঞ্চলে বহুসংখ্যক জনপ্রিয় ও গুরুত্বপূর্ণ পর্যটনকেন্দ্র রয়েছে। এদের মধ্যে আছে মিসেন পর্বত, হিরোশিমা ও ফুকুয়্যামা দুর্গ, মিতাকি, সেঙ্কোও-জি, জোদো-জি ও সাইকোকু-জি মন্দির। পূর্বোক্ত বিশ্ব ঐতিহ্যবাহী স্থানদুটি বিখ্যাত।
দুবাগ ইউনিয়ন
দুবাগ ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার ভারতীয় সীমান্ত ঘেঁষা ঐতিহ্যবাহী বৃহত্তম একটি ইউনিয়ন।
অবস্থান ও সীমানা
বিয়ানী বাজার উপজেলা হতে ৩নং দুবাগ  উইনিয়ন পরিষদের দুরত্ব ১০ কি:মি:।
ইতিহাস
এ এলাকার একটি প্রধান বাজার ‘দুবাগ বাজার’ । এ বাজারে দুবাগ ইউনিয়নের মানুষ তথা তৎকালীন ভারতের আসাম রাজ্যের একাংশের মানুষ কেনাকাটা করতো। এ ইউনিয়নের  মানুষ মুক্তিযোদ্ধেও অসামান্য অবদান রেখে গেছেন। ইউনিয়নের সক্রিয় মোট মুক্তিযোদ্ধার সংখ্যা ৬৬জন। এর মধ্যে শহীদ মুক্তিযোদ্ধার সংখ্যা ৪জন। এই ইউনিয়নের পূর্ব পাশ ঘেঁষে ভারত-বাংলাদেশ আন্তর্জাতিক সীমান্তও রয়েছে। সীমান্ত ঘেঁষা ৩টি গ্রাম হলো বৃহত্তর গজুকাটা, বড়গ্রাম ও কোনাগ্রাম (সুতারকান্দি)। এছাড়াও এখানে একটি আন্তর্জাতিক শুল্ক স্থল বন্দরও রয়েছে 'শেওলা-সুতারকান্দি শুল্ক স্থল বন্দর'।
গ্রাম ও ওয়ার্ড সমূহ
১নং ওয়ার্ডে- চরিয়া দক্ষিণ, চরিয়া পশ্চিম। ২নং ওয়ার্ডে- চরিয়া উত্তর, পাঞ্জিপুরী। ৩নং ওয়ার্ডে- খারাভরা, মইয়াখালী। ৪নং ওয়ার্ডে- গজুকাটা, হাজরাপাড়া। ৫নং ওয়ার্ডে- গয়ালপুর, কোনাগ্রাম, বড়গ্রাম। ৬নং ওয়ার্ডে- সিলেটিপাড়া, বাঙ্গালহুদা। ৭নং ওয়ার্ডে- নয়াদুবাগ। ৮নং ওয়ার্ডে- দক্ষিণ দুবাগ, উত্তর দুবাগ। ৯নং ওয়ার্ডে- মেওয়া।
Writer Name & address: (Salman Ahmed)
Dokshin Dubag, Dubag Bazar-3175, Beanibazar, Sylhet, Bangladesh.
আয়তন ও জনসংখ্যা
আয়তনঃ- ১৬ বর্গ কি. মি.। লোকসংখ্যাঃ মোট -২৮,১৬৩ জন। পুরুষ: ১৪,১২০ জন, মহিলা: ১৪,০৪৩ জন।
শিক্ষা
শিক্ষার হার- ৬৪%।
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- মোঃ আব্দুস ছালাম
ক্লেয়ার টিল্টম্যান হত্যাকাণ্ড
ক্লেয়ার টিল্টম্যান ১৬ বছর বয়সী একটি মেয়ে ছিলেন, যাকে ১৯৯৩ সালের ১৮ জানুয়ারি ইংল্যান্ডের কেন্টের গ্রিনহিথে হত্যা করা হয়। ২১ বছর পর পর্যন্ত তার হত্যার সমাধান হয়নি।
হত্যা
ডার্টফোর্ড গ্রামার স্কুল ফর গার্লস-এর ১১ বছর বয়সী ছাত্র ক্লেয়ার টিল্টম্যান গ্রিনহিথে তার বাড়ির কাছে এক বন্ধুর সাথে দেখা করতে যাওয়ার পথে রাস্তা সংক্ষিপ্ত করতে একটি গলিপথ দিয়ে চলছিলেন। এক ব্যক্তি প্রধান রাস্তা থেকে প্রায় ১০০ ধাপ দূরের সেই গলিপথে তাকে আপাতদৃষ্টিতে এলোমেলো আক্রমণ করে মোট ৪৯ বার ছুরিকাঘাত করে। ২০১৪ সালের ফেব্রুয়ারি মাসে এক ব্যক্তির বিরুদ্ধে এই হত্যার অভিযোগ আনা হয়। ক্রাউন প্রসিকিউশন সার্ভিস (সিপিএস) বলেছে যে ৪৫ বছর বয়সী কলিন অ্যাশ-স্মিথের বিরুদ্ধে মামলা করার জন্য তাদের কাছে যথেষ্ট প্রমাণ রয়েছে।
১৯৮৮ এবং ১৯৯৫ সালে দুই নারীর উপর ছুরি হামলার দায়ে ১৯৯৬ সালের ডিসেম্বরে অ্যাশ-স্মিথকে যাবজ্জীবন কারাদণ্ড দেওয়া হয়। তিনি স্বীকার করেছিলেন যে, তিনি তরুণীদের ছুরিকাঘাত করেছিলেন এবং তাদের মৃত অবস্থায় ফেলে রেখেছিলেন। যদিও দুজনেই বেঁচে গিয়েছিলেন।
দৃঢ় বিশ্বাস
২০১৪ সালের ১২ ডিসেম্বর, কলিন অ্যাশ-স্মিথ, যার বয়স তখন ৪৬ বছর, ক্লেয়ার টিল্টম্যানকে হত্যার দায়ে যাবজ্জীবন কারাদণ্ড দিয়ে কারাগারে পাঠানো হয়। ১৯৯৫ সালে তাকে প্রথম তার হত্যার বিষয়ে জিজ্ঞাসাবাদ করা হয়েছিল। একই বছর তিনি দুটি ছুরিকাঘাতের মধ্যে শেষটি করেছিলেন যার জন্য তিনি ১৯৯৬ সালে দোষী সাব্যস্ত হয়েছিলেন।তিনি নারীদের উপর আগের দুটি হামলার জন্য ১৮ বছরের যাবজ্জীবন কারাদণ্ড ভোগ করেছিলেন। যেদিন তাকে প্যারোল বোর্ড মুক্তির জন্য বিবেচনা করার কথা ছিল সেদিন তার বিরুদ্ধে নতুন অভিযোগ আনা হয়। তাকে বলা হয়েছিল যে তিনি মিঃ জাস্টিস সুইনি্র রায়ে সর্বনিম্ন ২১ বছর কারাগারে কাটাবেন। ক্লেয়ারের স্কুলের বেশ কয়েকজন বন্ধু শাস্তি শোনার জন্য গ্যালারিতে ছিল। তার দোষী সাব্যস্ত হওয়ার পর গোয়েন্দারা অ্যাশ-স্মিথকে 'বিশুদ্ধ মন্দ' বলে চিহ্নিত করে এবং বলেন যে তাকে কখনই মুক্ত করা উচিত নয়। সিপিএস সাউথ ইস্টের চিফ ক্রাউন প্রসিকিউটর যশবন্ত নারওয়াল এই মামলাটিকে "সবচেয়ে জটিল মামলাগুলির মধ্যে একটি" বলে অভিহিত করেছেন। সিপিএস সাউথ ইস্ট সাম্প্রতিক বছরগুলোতে এই মামলাটি মোকাবেলা করেছে।
তার মৃত্যুর পরের বছরগুলোতে, টিল্টম্যানের বাবা-মা ক্লিফোর্ড এবং লিন তার হত্যার পরের বছরগুলোতে দোষী সাব্যস্ত হওয়ার তথ্যের জন্য মিডিয়া এবং জনসাধারণের কাছে নিয়মিত আবেদন করেছিলেন। যাইহোক, অ্যাশ-স্মিথকে অভিযুক্ত এবং দোষী সাব্যস্ত করার আগে তারা দুজনেই মারা যান। তার মা মার্চ ২০০৮ সালে ৫৬ বছর বয়সে মারা যান এবং তার বাবা সেপ্টেম্বর ২০১২ সালে ৬৩ বছর বয়সে মারা যান। দুজনই ক্যান্সা্রে মারা যান। তাদের আর কোন সন্তান ছিল না। ক্লিফোর্ডের ভাই রজার টিল্টম্যান বলেছিলেন যে তার ভাই এবং ভাবি টিল্টম্যানের মৃত্যুর ঘটনায় মানসিক চাপে জর্জরিত ছিলেন এবং এর ফলে তাদের উভয়েরই মৃত্যু ত্বরান্বিত হয়। ভিকটিম ইমপ্যাক্ট বিবৃতিতে তার কাকা বলেছিলেন: "মৃত্যুর রাতে তারা তাকে বের করে দেওয়ার কারণে তারা প্রচুর পরিমাণে ব্যথা পায়।"
কানসার জামে মসজিদ
কানসার জামে মসজিদ দ্বাদশ শতাব্দীতে প্রতিষ্ঠিত হয়েছিল।  এটি কানসার শহরের প্রবেশদ্বার,  পুরাতন কবরস্থানের নিকট অবস্থিত।
হরিণটানা থানা
হরিনটানা থানা বাংলাদেশের খুলনা মেট্রোপলিটন পুলিশের অধীনস্থ একটি মেট্রোপলিটন থানা।
ইলিয়াস আলী অপহরণ
ইলিয়াস আলী অপহরণ বাংলাদেশের একটি চাঞ্চল্যকর ঘটনা, যা ২০১২ সালে সংগঠিত হয়। বিএনপি'র সাবেক সাংসদ ইলিয়াস আলীকে তার গাড়িচালকসহ বনানী এলাকা হতে উঠিয়ে নিয়ে যাওয়া হয় আইন শৃঙ্খলা রক্ষাকারী বাহিনীর নামে।
১৯৫৮-এ পাকিস্তান
পাকিস্তানের বছরঃ
ইলিয়াস আলী অপহরণ
স্থান ও সময়
২০১২ সালের ১৭ এপ্রিল তারিখে রাত দেড়টায় বাংলাদেশের রাজধানী ঢাকা মহানগরের বনানী এলাকার সাউথ পয়েন্ট স্কুলের সামনে থেকে অপহৃত হন ইলিয়াস আলী ও তার গাড়ি চালক আনসার আলী।
১৯৫৮-এ পাকিস্তান
১৯৫৮ সালের পাকিস্তানের ঘটনাবলী।
জানুয়ারী
১৯৫৮ সালে পাকিস্তানের জানুয়ারী মাসের ঘটনাবলি:
ফেব্রুয়ারি
১৯৫৮ সালে পাকিস্তানের ফেব্রুয়ারি মাসের ঘটনাবলি:
মার্চ
১৯৫৮ সালে পাকিস্তানের মার্চ মাসের ঘটনাবলি:
সাম্প্রতিক অতীতে ভারত সম্পর্কে মার্কিন নীতি নিয়ে পাকিস্তানে ক্রমবর্ধমান সমালোচনা হয়েছিল। ১৯৫৬ সাল থেকে পাকিস্তান ও ভারতের প্রতি আমেরিকান মনোভাব উল্টে গেছে বলে মনে হচ্ছে। মার্কিন প্রশাসনের মধ্যে একটি শক্তিশালী গোষ্ঠী পরামর্শ দিচ্ছে যে সাধারণত পাকিস্তান মার্কিন যুক্তরাষ্ট্রের "সর্বাধিক মিত্র" হিসাবে পরিচিত। পাকিস্তান এখন একটি দাবিদার মিত্র হয়ে উঠেছে। অন্যদিকে, ভারতকে কমিউনিস্ট ব্লকের নৈতিক প্রভাব মোকাবেলায় এশিয়ার একটি মডেল গণতন্ত্র হিসাবে অনুমান করা যেতে পারে। আমেরিকান মনোভাবের এই পরিবর্তনের পরিণতিগুলি সমস্ত জায়গাতেই অনুভূত হয়। পাকিস্তানের সাথে লেনদেন করার ক্ষেত্রে ভারত আরও কঠোর হয়ে উঠেছে, যখন পার্লামেন্টে মার্কিন যুক্তরাষ্ট্রে কিছু সময়ের জন্য জোট হামলার শিকার হয়েছিল। প্রধানমন্ত্রীর আজকের ভাষণটি বিতর্কের জন্য উপযুক্ত এক শীর্ষস্থানীয় বলে মনে হচ্ছে। যদিও! ড্রপ দৃশ্যটি কারও অনুমান নয়।
এপ্রিল
১৯৫৮ সালে পাকিস্তানের এপ্রিল মাসের ঘটনাবলি:
জুন
১৯৫৮ সালে পাকিস্তানের জুন মাসের ঘটনাবলি:
জুলাই
১৯৫৮ সালে পাকিস্তানের জুলাই মাসের ঘটনাবলি:
আগস্ট
১৯৫৮ সালে পাকিস্তানের আগস্ট মাসের ঘটনাবলি:
সেপ্টেম্বর
১৯৫৮ সালে পাকিস্তানের সেপ্টেম্বর মাসের ঘটনাবলি:
অক্টোবর
১৯৫৮ সালে পাকিস্তানের অক্টোবর মাসের ঘটনাবলি:
নভেম্বর
১৯৫৮ সালে পাকিস্তানের নভেম্বর মাসের ঘটনাবলি:
ডিসেম্বর
১৯৫৮ সালে পাকিস্তানের ডিসেম্বর মাসের ঘটনাবলি:
গত বছরের আদমশুমারি থেকে দেখা যায় যে বৃহৎ আকারের উৎপাদন সামগ্রীর আউটপুটের ৫১% দেশের ব্যবসায়িক সংস্থাগুলির কেবলমাত্র ৬% নিয়ন্ত্রণ করে। এটি ১৯৪৭ সাল থেকে বেসরকারি খাতের নেতৃত্বাধীন অর্থনীতি যে লসসেজ ফেয়ার-এর দ্বারা পরিচালিত হয়েছে। তার ফল হিসাবে বিবেচিত হতে পারে। দেশটির দুটি শাখার মধ্যে বৃদ্ধির অসম হার স্বাধীনতার পর থেকে অর্থনৈতিক বিকাশের একটি গুরুত্বপূর্ণ বৈশিষ্ট্য হিসাবে দেখা গেছে: বৃহত্তর উৎপাদনের এক-পঞ্চমাংশ পূর্ব পাকিস্তানে অবস্থিত।
অবাঞ্ছিত উপাদানকে সমাজ থেকে মুক্ত করার লক্ষ্যে সেনাবাহিনী ১,৬৬১ জন দুর্নীতিবাজ কর্মকর্তাকে তালিকাভুক্ত করেছে।
সামরিক সরকার যথাক্রমে লাইল-ও-নিহার, ইমরোজ এবং পাকিস্তান টাইমসের সম্পাদক আহমদ নাদিম কাসমি, সিব্বতে-ই-হাসান এবং ফয়েজ আহমদ ফয়েজকে গ্রেপ্তার করেছে। সমস্ত জার্নাল প্রগ্রেসিভ পেপারস লিমিটেডের, যার প্রধান শেয়ার হোল্ডার হলেন প্রবীণ বামপন্থী নেতা মিয়া ইফতিখার উদ্দিন।
উৎপলেন্দু চক্রবর্তী
উৎপলেন্দু চক্রবর্তী (জন্ম ১৯৪৮) একজন ভারতীয় বাংলা চলচ্চিত্র পরিচালক, লেখক এবং থিয়েটার ব্যক্তিত্ব।
জীবন ও কর্মজীবন
উৎপলেন্দু চক্রবর্তী ১৯৪৮ সালে অধুনা বাংলাদেশের পাবনাতে জন্মগ্রহণ করেন।  স্কটিশ চার্চ কলেজ থেকে স্নাতক এবং কলকাতা বিশ্ববিদ্যালয় থেকে ১৯৬৭ সালে এম এ পাশ করেন।
চক্রবর্তী ছাত্রজীবনে রাজনীতিতে জড়িত ছিলেন এবং আদিবাসীদের মধ্যে সময় কাটাতেন। যদিও তিনি শিক্ষক হিসাবে শুরু করেছিলেন, তবে তার আবেগ ছিল চলচ্চিত্র। তিনি বেশ কয়েকটি প্রামাণ্যচিত্র ও চলচ্চিত্র নির্মাণ করেছিলেন। তারমধ্যে ময়না তদন্ত, চোখ এবং দেবশিশু উল্লেখযোগ্য।  তিনি চলচ্চিত্র পরিচালনায় রাষ্ট্রপতি পুরস্কার এবং জাতীয় কোলচিত্র পুরস্কার পেয়েছেন।
বসনিয়া ও হার্জেগোভিনায় কোভিড-১৯ এর টিকাদান কার্যক্রম
বসনিয়া ও হার্জেগোভিনায় কোভিড-১৯ এর টিকাদান কার্যক্রম হলো একটি গণ টিকাদান কার্যক্রম, যা চলমান কোভিড-১৯ এর বৈশ্বিক মহামারীতে সাড়া দেওয়ার জন্য বসনিয়ান কর্তৃপক্ষ কর্তৃক চালু করা হয়। এটি ২০২১ সালের ১২ই ফেব্রুয়ারিতে শুরু হয়।
২০২২ সালের ২৯ জানুয়ারি পর্যন্ত, ৯৪৩,৩৯৪ জন লোক প্রথম ডোজ, ৮৪৬,০৮০ জন লোক দ্বিতীয় ডোজ এবং ১৩৫,৪৭৬ জন লোক তৃতীয় ডোজ টিকা পেয়েছে।
টিকার তালিকা
বর্তমানে বসনিয়া ও হার্জেগোভিনায় পাঁচ ধরনের কোভিড-১৯ টিকা ব্যবহার করা হচ্ছে। ২০২২ সালের ২৫ জানুয়ারি পর্যন্ত, বসনিয়ায় ৩,৯৪৮,৮৩০ টি টিকার ডোজ এসেছে।
আব গাজ
আব গাজ (অথবা আবগাস) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম। এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।
বিলকিস আক্তার জাহান শিরিন
বিলকিস আক্তার জাহান শিরিন বাংলাদেশের বরিশাল জেলার রাজনীতিবিদ ও আইনজীবী যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
বিলকিস আক্তার জাহান শিরিন বরিশাল জেলায় জন্মগ্রহণ করেন। তার পিতা আইনজীবী মৃত নাসির আহমেদ ও মাতা জাহানারা বেগমের ছয় সন্তানের মধ্যে তিনি দ্বিতীয়। তিনি বরিশাল সরকারী বালিকা উচ্চ বিদ্যালয় থেকে এসএসসি, সরকারী মহিলা কলেজ থেকে এইচএসসি, ব্রজমোহন কলেজ থেকে সম্মান ও মাস্টার্স, বরিশাল ল'কলেজ থেকে এলএলবি ডিগ্রী অর্জন করেন।
কর্মজীবন
বিলকিস আক্তার জাহান শিরিন একজন আইনজীবী। কর্মজীবনের শুরুতে তিনি বরিশাল সিটি কলেজে রাষ্ট্রবিজ্ঞান বিভাগে ১০ বছর অধ্যাপনা করেন।
রাজনৈতিক জীবন
বিলকিস আক্তার জাহান শিরিন বিএনপির কেন্দ্রীয় নির্বাহী কমিটির বরিশাল বিভাগীয় সাংগঠনিক সম্পাদক। ১৯৮৪ সালে ব্রজমোহন কলেজে রাজনীতিতে যোগ দিয়ে ১৯৮৫ সালে বাংলাদেশ জাতীয়তাবাদী ছাত্রদলে যুক্ত হন। ১৯৮৭ সালে বিএম কলেজ ছাত্র সংসদ নির্বাচনে ছাত্রী বিষয়ক সম্পাদক নির্বাচিত হন। ১৯৯০ সালে বিএম কলেজ ছাত্র সংসদের এজিএস নির্বাচিত হন। ১৯৯১ সালে বরিশাল জেলা ছাত্রদলের সহসভাপতি নির্বাচিত হন। ১৯৯৬ সালে বরিশাল জেলা মহিলা দলের সাধারণ সম্পাদক হন। একই সাথে ১৯৯৬ সালে তিনি বরিশাল জেলা বিএনপির শিক্ষা বিষয়ক সম্পাদক এবং ১৯৯৭ সালে মহিলা দলের কেন্দ্রীয় কমিটির সদস্য মনোনীত হন। ২০০০ সালে বরিশাল মহানগর মহিলা দলের সাধারণ সম্পাদক, ২০০৩ সালে জাতীয়তাবাদী মহিলা দলের কেন্দ্রীয় সাংগঠনিক সম্পাদক, ২০০৯ সালে বিএনপির বরিশাল মহানগরের যুগ্ম আহ্বায়ক, ২০১০ সালে মহিলা দলের কেন্দ্রীয় কমিটির যুগ্ম সাধারণ সম্পাদক এবং একই বছর বিএনপির জাতীয় নির্বাহী কমিটির সদস্য পদ লাভ করেন তিনি। ২০১১ সালে বিএনপির বরিশাল জেলা শাখার সাধারণ সম্পাদক হিসেবে দায়িত্ব পালন করেন। ২০০১ থেকে ২০০৬ সাল পর্যন্ত বাংলাদেশ জাতীয় মহিলা সংস্থার চেয়ারম্যান ছিলেন।
চটজলদি নুডলস
জাপানের ইন্সট্যান্ট নুডুলস প্রস্তুতকারকরা জাপানের নুডুলস স্যুপ র‍্যামেনকে তাদের ইন্সট্যান্ট নুডুলস ফ্লেভারস এর বর্ণনাকারক বলে থাকেন (যেমন ইন্দোমী কোম্পানি মিই গোরেং কোম্পানিকে তাদের মিই গোরেং রেঞ্জের বর্ণনাকারক বলে থাকেন)। এটা (র‍্যামেন) আমেরিকাতে সকল ইন্সট্যান্ট নুডুলস পণ্যের প্রতিশব্দ হয়ে গেছে।
সমর সেবা তারকা
সমর সেবা তারকা হল একটি ভারতীয় পদক যা ১৯৬৫ সালের ভারত-পাকিস্তান যুদ্ধের সময় পরিষেবার স্বীকৃতি হিসাবে ভারতের সামরিক বাহিনীর কর্মী এবং বেসামরিক নাগরিকদের উভয়কে দেওয়া হয়। পুরস্কারটি ১১ ফেব্রুয়ারি ১৯৬৭ সালে প্রতিষ্ঠিত হয়। একটি পদক রণচোরদাস পাগীকে প্রদান করা হয়।
পদক
পদকটি বেভেল রশ্মি সহ তাম্বক ব্রোঞ্জের তৈরি একটি পাঁচবিন্দুযুক্ত তারার আকারে রয়েছে, ৪০ মিমি জুড়ে এক বিন্দু উপরের দিকে যার ফিতার জন্য একটি রিং লাগানো হয়েছে।
ফিতা
ফিতাটি লাল, গাঢ় নীল এবং হালকা নীল রঙের, রঙের প্রস্থ যথাক্রমে ১২ মিমি, ৮ মিমি এবং ১২ মিমি সমান অংশে ২, ১ এবং ২টি সরু উল্লম্ব স্ট্রাইপ দ্বারা বিভক্ত।